ABŞ-da erməni təhcirini soyqırım kimi nəzərdə tutmayan alimi ittiham edən təşkilat təkzib verib və alimə təzminat ödəyib
“Osmanlı Türkiyəsində erməni qətliamları” kitabının müəllifi Günter Levi soyqırımın baş verdiyinə dair dəlil olmadığını yazır
“Osmanlı Türkiyəsində erməni qətliamları” adlı kitabında amerikalı alim Günter Levi 1915-ci il erməni təhcirinin soyqırım adlandırılması üçün kifayət qədər dəlilin olmadığını yazmışdır.Alimi ittiham edən təşkilat uzlaşma nəticəsində onun haqqında yazdıqlarını təqzib etmiş və ona təzminat ödəmişdir. 1915-ci il hadisələrinin soyqırım kimi qiymətləndirilməli olmadığını dediyinə görə Southern Poverty Law Center-in (media hüquqlarını müdafiə təşkilatı) tənqid və Türkiyənin xeyrinə işləmək ittihamlarına məruz qalan amerikalı professor Günter Levinin həmin təşkilata qarşı qaldırdığı məhkəmə işi Cənab Levinin xeyrinə başa çatıb. Amerikanın səsinin türk xidməti Günter Levi ilə müsahibə keçirib. “Osmanlı Türkiyəsində erməni qətliamları” adlı kitabında amerikalı professor Günter Levi 1915-ci ildə baş verən hadisələrin soyqırım adlandırılması üçün kifayət qədər dəlilin olmadığını yazmışdır. ABŞ-ın media hüquqlarını müdafiə təşkilatı olan Southern Poverty Law Center professor Levini Türkiyənin xeyrinə işləməkdə ittiham etmişdi. Cənab Levinin müraciəti nəticəsində məhkəmə işinin açılmasından iki ay sonra Southern Poverty Law Center ondan üzr istəmiş və onun əleyhinə işlətdiyi sözləri geri götürmüşdür. Günter Leviyə təzminat da ödənmişdir. Professor Levini təmsil edən Türk Amerika Hüquqşünaslıq fondunda vəkil Brüs Feyn məhkəmə işinin nəticələrilə bağlı açıqlamalar verdi. Professor Levi deyir ki, mərkəzin onu kiməsə xidmət etməkdə ittiham etməsi onun alim kimi obyektivliyini sual altına almış oldu. Bu isə onun sözlərinə görə, qəbuledilməzdir. Amerikanın səsinin suallarını cavablandıran professor Levi alimlər arasında ab-havanı təsvir edib. “Çox təəssüf ki, ermənilər medianın bir hissəsini 1915-ci ildəki faciənin onların özlərinin başa düşdükləri kimi baş verdiyinə inandıra biliblər. Bunu sual edən hər bir adama hadisələri inkar edən bir şəxs damğası vurulurdu. Belə təzyiqlər var. Bunun əksini söyləmək çətinləşdi. Yəni bu məsələdə bir təhdid atmosferi var.” 1915-ci il hadisələrinin necə qiymətləndirilməsi məsələsinə gəldikdə, professor Levi deyir ki, erməni iddiaları ümumi bir fikir kimi qəbul edilib. O zaman Osmanlı imperatorluğu dövrü ermənilərin soyqırımı haqda iddiaların belə yayılması necə izah edilə bilər. Professor Levinin fikrincə, bunun səbəbi türk tərəfin öz mövqeyini təsirli bir şəkildə izah edə bilməməsi ilə bağlıdır. Professor Levi hesab edir ki, erməni soyqırımı iddiaları məsələsində ümumi fikrin olmasına baxmayaraq, Yaxın Şərq və Türkiyə tarixçilərinin əksəriyyəti bununla bağlı suallar qaldırır.